[{"text_idx": "#000001", "text": "Torman toast va\u0308lja va\u0308rske ma\u0308eo\u0303hu ka\u0308tte ja ahmin seda sisse. Ma ei suuda u\u0308ldse rahulikult olla. Keha po\u0303leb. Va\u0308risevate ka\u0308tega ajan endale aspiriini ja ibukaid sisse. Miski ei aita. Ta\u0308itsa uskumatu, aga lo\u0303pp on nu\u0308u\u0308d ku\u0308ll la\u0308hedal. Totaalses hu\u0308steerias, sest ma ei saa aru, kuidas ma pole juba na\u0308dal aega instasse mitte midagi postitanud."}, {"text_idx": "#000002", "text": "Tassike kummeliteed ja saan taas pildi ette. Issand, mis ma olen teinud!?Viimasest alasti vo\u0303i ujukatega pildist on mo\u0308o\u0308das SEITSE PA\u0308EVA! Ja ma pole isegi mo\u0303elnud uue postituse peale! Appi, kuidas ma tean, et ma veel inimestele meeldin!? Do I still matter?"}, {"text_idx": "#000004", "text": "Taas hakkab pede-paanika mu keha u\u0308le vo\u0303imust vo\u0303tma. Mul pole mitte midagi u\u0308les postitada. Mu ja\u0308lgijad on mu paksu perset, trussikuid ning Michael Korsi asju na\u0308inud rohkem, kui medo\u0303de suguhaiguste-kliiniku vastuvo\u0303tul. Arhiivis pole ka u\u0308htegi avastamata pa\u0308rli. Sirvin korduvalt ko\u0303ik uuesti la\u0308bi lootuses, et leian midagi. Ja kohe kuidagi ei soovi korrata sama pildi kasutust. Pole ju originaalne. Appi, mu insta peab veel mo\u0302ned pa\u0308evad kannatama! Vo\u0303iks siis juba selle a\u0308ra kustutada. Milleks mulle konto, kui ma ei to\u0308o\u0308ta selle nimel 24/7 - #ma #olen #ta\u0308ielik #dramaqueen!"}, {"text_idx": "#000005", "text": "Ma olen sellest a\u0308pist so\u0303ltuvuses. Rate, Orkut, isegi Facebook pole mu elus nii palju elevust tekitanud kui Instagram. Ko\u0303ik inimesed on seal ilusad. Pooled ta\u0308nu photoshop'ile ja teised ta\u0308nu pa\u0308ikeseprillidele. Ko\u0303ige olulisem, et u\u0308kski lollus ega rumalus sealt jumalapa\u0308rast va\u0308lja ei paistaks. Seda juhul, kui peaksid vigaselt oma postitust kirjeldama. Just sellepa\u0308rast kontrollin u\u0308le ko\u0303ik so\u0303nad, mis lisan. Aeg-ajalt pean leidma kinnitust kuidas oma nimigi o\u0303igesti kirjutada."}, {"text_idx": "#000006", "text": "Mu kiindumus instasse on sama kirglik kui EKRE viha muulaste vastu - piiramatu. Ja ma na\u0308itan seda sama pu\u0308hendumusega va\u0308lja. Igas oma blogi peatu\u0308kiski olen enda paadunud ja\u0308lgijatele maininud va\u0308hemalt korra oma Instagrami kontot."}, {"text_idx": "#000007", "text": "Kui mu Norra koopas ei toimu midagi, mis on umbes 365 pa\u0308eva aastas, siis pu\u0308u\u0308an va\u0308hemalt korra na\u0308dalas leida hetke oma elust, mida teistega jagada. Kui olen reisil vo\u0303i kas pa\u0308ike paistab pisutki kirkamalt mu pea kohal, siis on loomulikult vaja sellega keksida teiste ees oma \"vo\u0303rratust elust\". S\u030campanja on alati pokaalis ehtne, edevad label'id ei ole Egiptusest ostetud ja seega julgen neid ohjeldamatult ka reklaamida. Must-valged pildid teevad mind alati ilusamaks ning igal teisel fotol hoian hoolikalt ko\u0303htu sees, et na\u0308idata, kui fit ma olen. Vo\u0303i siis olen kaadrit aga oma musklid pingule pumbanud. U\u0308snagi haiglane, kas pole?"}, {"text_idx": "#000008", "text": "Oot, oot, mu so\u0303ltuvus on veelgi hullem. Kui ma Norras oma koopas olen, siis mul on liigselt palju vaba aega ka\u0308es. Mis ma siis teen? Veedan tunde oma riidekapi kallal, et leida mo\u0303nus kombo oma kostu\u0308u\u0308midest, millega pildile ja\u0308a\u0308da. On olnud hetki, kui lihtsalt ostan riideid insta jaoks, ega kannagi neid rohkem. Ja\u0308rgmised kolm tundi lihtsalt pildistan iseennast."}, {"text_idx": "#000009", "text": "Ko\u0303igepealt pu\u0308u\u0308an leida po\u0303neva tausta, siis ideaalse valguse ja nurga ning lo\u0303petuseks leida eriti LOOMULIK poos. Ja nii ma jooksen telefon-kaamerga ringi, selfie-timer ku\u0308mne sekundi peal. Selle aja jooksul pean stopperi ka\u0308ima panema, saavutama ideaalse poosi ja seisma vo\u0303imalikult loomulikult. Keskmiselt kulub mul \"lihtsate ja spontaansete piltide\" peale kaks kuni kolm tundi. Kui soovitud tulemus ka\u0308es, hakkan lo\u0308o\u0308vat pealkirja otsima. Mida su\u0308gavamo\u0303ttelisem tsitaat, seda parem. Olen omaenda kasutajanimest teinud ka isikliku hashtag'i, et mu fa\u0308nnid leiaks mind u\u0308les igal sekundil. Ja kirsiks mu kokteilis saavad olema ko\u0303ik maailma hastag'id. Pa\u0308ev kirjas, like'e tuleb mu\u0308hinal."}, {"text_idx": "#000011", "text": "Mu la\u0308hedased so\u0303brad on kursis iga mu postitusega. Aga nad ei laigi neid. Nad po\u0303hjendavad seda sellega, et tegu oleks justkui insestiga. Ja kui aus olla, ei taha minagi oma so\u0303pru alasti na\u0308ha, veel va\u0308hem takka kiita. Ja ma viskan hundirattaid ja hu\u0308ppan kui Tom Cruise Oprahi diivanil, kui mo\u0303ni mainitud bra\u0308nd minu pildi kommentaarides satub mu postitusele ja otsustab seda jagada endagi lehel. #ta\u0308helepanu #vajadus. Olen varem o\u0308elnud, et otsest reklaami millelegi-kellelegi ma ei tee, sest ei taha oma hinge maha mu\u0308u\u0308a. Ma ei ole ka just eriline eeskuju, et keegi peaks minu ja\u0308rgi joonduma. Ja mu maitsed ja valikud ei ole just pereso\u0303bralikud. Tihti ei kannata need pa\u0308evavalgustki."}, {"text_idx": "#000012", "text": "Aga viimasel ajal on insta omanikel veider reinlangilik kompleks ku\u0308ljes ja tsenseerima on hakatud ko\u0303ike, mis pisutki silma riivab. Ja ma ei saa aru, kust see piir o\u0303igupoolest jookseb. Mul on endalgi paar pilti, mida isegi gay-app'id pidasid liiga provokatiivseteks ja blokkisid mu a\u0308ra, aga instas ripub sama foto vankumatult paigal nagu litsi silikoonrinnad. Ma ei saa aru, kust jookseb piir kunsti ja porno vahel? Vo\u0303i on inimesed lihtsalt nii o\u0303elad ja kaded u\u0308ksteise vastu, et saadavad moderaatoritele complain'e. Ko\u0303ike, mis ei meeldi, ei pea a\u0308ra keelama. Keerake pilk mujale ja minge oma eluga edasi. Aga enne, kui la\u0308hete, siis vajutage like mo\u0303nele minu seksikale pildile."}]